U braku sa švicarcem
U braku sa švicarcem hrvatski je dokumentarni film iz 2013. koji je napisao i režirao Arsen Oremović, kojemu je to bio redateljski prvijenac. Glavna okosnica filma je tabu tema dužničkog ropstva u Hrvatskoj uzrokovanog masovnim uzimanjem kredita u švicarskim francima jer su banke građanima obećavale kako je to dugoročno isplativije nego uzimanje kredita u eurima. Međutim, tečaj švicarskih franaka s godinama je masovno porastao u odnosu na euro, zbog čega je dužnicima postalo nemoguće isplatiti kredit. Oko 120.000 hrvatskih građana tako se našlo na rubu bankrota i osnovne egzistencije.

Razni sudionici govore o teškim uvjetima jer im kamate kredita "konzumiraju" sav njihov prihod od plaće. Oremović je progovorio iz iskustva, jer je i sam postao žrtva kredita u švajcarskim francima. Podnaslovio je film kao 'grotesku u 10 činova', a tako je i strukturirao priču, prikazujući prvo dužnike, ulazeći onda u poslovnu politiku banaka, ponašanje i izjave političara te šireći priču i do šireg, globalnog konteksta, kao i preispitivanje kapitalizma kao takvog.

Izvori

Vanjske veze
U braku sa švicarcem na IMDb-u

Hrvatski filmovi
Dokumentarni filmovi
Filmovi 2013.
Authority control 2